

**VETERAANIVIESTI 2/2024**

**TERVEHDYS PORIN PYRINNÖN SENIORIT!**

Olemme saaneet nauttia hienosta ja lämpimästä kesästä, vaikka meille senioreille korkea lämpötila ei ole välttämättä hyväksi liikunnan kannalta. Kannattaa silti pyrkiä liikkumaan päivittäin ainakin jonkin verran.

Tänä vuonna seura järjestää Pyrinnön seniorien tapaamisen elokuussa, Luodon Siirtolapuutarhan kerholla.

Tapaamisen ohjelma koostuu tänäkin vuonna monista erilaisista peleistä ja tietenkin pitää olla tietovisa, että voidaan käyttää niitä harmaita aivosolujamme kuten Hercule Poirot kehottaa.

Tapaamisessa juhlistamme samalla kunto- ja veteraanijaoston 40-vuotistaa toimintaa ja

toivomme runsasta osanottoa.

 Jaoston puheenjohtaja Irma Rosengrén

**SENIORITAPAAMINEN 21.8.**

Senioritapaamisemme järjestetään perinteisessä paikassa eli Luodon Siirtolapuutarhayhdistyksen kerholla keskiviikkona 21.8. klo 12-16 (Hevosluoto, Iiristie 6).

Ohjelman tärkein osa on tuttujen tapaaminen ja kuulumisten vaihto. Paremmuutta ratkotaan leikkimielisissä kisailuissa ainakin tikanheitossa, bocciassa ja hernepussinheitossa sekä tietovisassa. Tarjoamme keittolounaan ja kahvit kastamisineen. Tervetuloa!

**Tarjoilun vuoksi toivomme ilmoittautumista 15.8. mennessä** Irma Rosengrénille tai Hannu Mäkiselle sähköpostilla tai puhelimitse (ks. yhteystiedot jäljempänä).

**PIIRIN VETERAANIEN KESÄTAPAAMINEN 14.8. HAKUNINMÄESSÄ HARJAVALLASSA**

TUL:n Satakunnan piirin veteraanien kesätapaaminen on 14.8. klo 12-16 Ravintola Hakuninmäessä Harjavallassa. Hakuninmäki on Kokemäenjoen pohjoisrannalla Pirkkalan koulun kohdalla. Pyrintöläiset ovat aina osallistuneet runsaslukuisasti tähän tapahtumaan. Ilmoittautumiset piiriin 2.8. mennessä. Kesätapaamisen esite löytyy PoPy:n nettisivuilta. Lähde tapaamaan muidenkin seurojen veteraaneja!

**SEURAN SYYSRETKI TAMMEN TILALLE 29.9.**

Perinteinen seuran koko perheen syysretki Tammen tilalle Joutsijärvelle on sunnuntaina 29.9. klo 11-16. Ohjelmassa on seuran rannaltaonginan mestaruuskisa kaiken ikäisille, marjastusta, sienestystä, makkaranpaistoa ja kahvittelua.

**BOCCIA**

Bocciaa pelataan taas syyskuusta lähtien maanantaisin klo 15.00-16.30 Nuorisotalolla. Tule tutustumaan peliin.

**KUNTOVIHOT**

Lenkillä tai uimassa käydessäsi merkitse nimesi Katinkurussa, Kirjurinluodossa ja uimahallilla oleviin Pyrinnön kuntovihkoihin. Arvomme vuoden lopulla kuntoilijoiden kesken myös pieniä palkintoja.

**LAJIJAOSTOJEN KUNTO- JA HARRASTELIIKUNTA**

Seuran lajijaostojen kunto- ja harrasteliikuntatapahtumista saat tietoa seuran nettisivuilta.

Hiihtojaoston sivuilta löydät tiedot kuntosalivuorosta ja keppijumpasta.

**LIITY KANNUSTAJIIN**

Porin Pyrinnön sulkapallojaosto on Satakunnan Osuuskaupan Kannustajat-ohjelmassa. Satakunnan Osuuspankin asiakasomistajat voivat tukea seuran lasten ja nuorten toimintaa ostoksillaan ilman, että se vaikuttaa omiin S-etuihin. Liity Kannustajiin, liittymisohjeet sulkapallojaoston sivuilla. Huom: Liittyminen tulee tehdä vuosittain.

**TUL:N TAPAHTUMIA**

Osallistumme TUL:n ja TUL:n Satakunnan piirin tapahtumiin, ks. piirin kotisivut.

Askelkisa 9.-22.9.

Läntisen alueen syysristeily lokakuussa.

**TIEDOTUS**

Kaikista edellä mainituista tapahtumista seuran ja sen jaostojen toiminnasta tiedotetaan ensisijaisesti seuran kotisivuilla www.porinpyrinto.fi. Ajankohtaisista tapahtumista tiedotetaan lisäksi Satakunnan Viikon järjestöpalstalla. Piirin tilaisuuksista saat lisätietoa osoitteesta [www.tul.fi](http://www.tul.fi/) ja sieltä Satakunnan piiri.

**OTA YHTEYTTÄ!**

Ota yhteyttä kunto- ja veteraanijaoston jäseniin. Kaikki ajatukset, kiitokset, moitteet,

aloitteet ja kehitysideat ovat tervetulleita.

Irma Rosengrén puheenjohtaja 040 5079035 irppufisu@gmail.com

Pirjo Lammi varapuheenjohtaja 050 0877363 pirjo.lammi@hotmail.com

Hannu Mäkinen sihteeri 040 5834342 makinen.hannut@gmail.com

Timo Tanner taloudenhoitaja ttanner@dnainternet.net

Jaoston johtokunnan jäsenet:

Britta Elo, Kalevi Haanpää, Kaija Laitinen, Pauli Pihlajamäki, Pirjo Pihlajamäki,

Juhani Rosengrén, Erkki Kallio.